Korisnicima/Zakonskim zastupnicima korisnika

Centra za odgoj i obrazovanje ''Vinko Bek''

KLASA: 025-03/22-01/3

URBR:251-269-01-22-1

U Zagrebu, 4. 4. 2022.

**PREDMET: Obavijest o izboru za novog člana u Upravnom vijeću Centra za odgoj i obrazovanje**

''Vinko Bek''

Poštovani,

Ovim putem obavještavamo Vas kako je predstavniku roditelja korisnika, na vlastiti zahtjev, prestalo članstvo u Upravnom vijeću Centra s danom 16. 3. 2022. godine.

Sukladno čl. 201. st. 1. i 2. Zakona o socijalnoj skrbi (NN br. 18/22) ''domom socijalne skrbi upravlja upravno vijeće koje čine tri predstavnika osnivača, jedan predstavnik radnika zaposlen u domu i jedan predstavnik korisnika doma socijalne skrbi odnosno njegov zakonski zastupnik. Člana upravnog vijeća predstavnika korisnika predlažu korisnici doma socijalne skrbi na skupu korisnika.''

Budući da Centar korisnicima pruža socijalne usluge u ustanovi i izvan ustanove željeli bismo svakom punoljetnom korisniku ili roditelju korisnika omogućiti da se, ukoliko želi sudjelovati u radu Upravnog vijeća Centra, kandidira za člana u Upravnom vijeću.

Mandat predstavniku korisnika odnosno roditelju korisnika koji bude izabran traje do 6. 9. 2024. godine.

Stoga Vas ovim putem pozivamo da nas, najkasnije do 22. 4. 2022. godine pismenim putem obavijestite o Vašoj kandidaturi. Kandidaturu možete podnijeti elektroničkom poštom na adresu: ured@centar-vinko-bek-zg.skole.hr. Ljubazno molimo da se u prijavi ukratko predstavite u nekoliko rečenica te ćemo potom izraditi glasačke listiće. Vašom kandidaturom ujedno dajete privolu odnosno pristanak da Vaše kraće predstavljanje bude navedeno i na glasačkim listićima koje ćemo poslati korisnicima odnosno roditeljima korisnika Centra.

Po završetku izbora kandidate ćemo pismenim putem obavijestiti o tome tko je dobio najviše glasova te ćemo o prijedlogu kandidata obavijestiti Ministarstvo rada, mirovinskoga sustava, socijalne politike i mladih koje izdaje rješenje o imenovanju.

S poštovanjem,

Centar za odgoj i obrazovanje

''Vinko Bek''